
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός χώρου και όρων δόμησης για ανέγερση Πνευματικού 

Κέντρου στην Κοινότητα Ζαλόγγου, Ν, Ιωαννίνων. 1 

Καθορισμός ορίων, όρων και περιορισμών δόμησης στους οικισμούς 
Πέτρες - Κλειδί - Ροδώνα - Παπαγιάννης - Φανός του Ν. Φλώρι¬ 
νας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3164 .(1) 

Καθορισμός χώρου και όρων δόμησης για ανέγερση Πνευματικού Κέ¬ 
ντρου στην Κοινότητα Ζαλόγγου, Ν, Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
’ Εχοντας υπόψη: 

1. Τις ισχύουσες διατάξεις: 

α) Το άρθρο 26 του Ν. 1337/83 όπως αντικαταστάθηκε με την παρ. 
13 του άρθρου 8 του Ν. 1512/83 «περί Πολεοδομικών κ.λπ. διατάξεων». 


β) Του άρθρου 37 του Ν. 3200/55 «περί διοικητικής αποκεντρώ- 
σεως». 

2. Το αριθ. 6601/27.2.86 έγγραφο της Τ.Τ.Δ.Κ με το οποίο 
ζητείται ο χαρακτηρισμός του αγροτεμαχίου 84 αγροκτήματος Κοινό¬ 
τητας Ζαλόγγου σαν χώρος ανέγερσης Πνευματικού Κέντρου. 

3. Την αριθ. 5/17.4.86 γνωμοδότηση του Συμβουλίου Χ.Ο.Π. του 
Νομού, αποφασίζουμε: 

Καθορίζουμε το χώρο του αγροτεμαχίου αρ. 84 αγρ. Ζαλόγγου με 
τα στοιχεία Α — Β — Γ — Δ — Ε — Ζ-Η — Θ - Α, όπως φαίνεται 
στο συνημμένο τοπογραφικό διάγραμμα κλιμ 1:200 που συνέταξε η 
Τ.Τ.Δ.Κ. σαν χώρο ανέγερσης Πνευματικού Κέντρου με όρους δόμη¬ 
σης: άρτιο ως έχει ποσοστό κάλυψης: 10% — συντελεστή δόμησης: 
0,20 — μέγιστο ύψος κτιρίου 8μ - επικάλυψη κτιρίου με στέγη από 
κεραμίδια μέγιστης κλίσεις 50% — αποστάσεις από πλάγια και πίσω 
όρια 5μ — απόσταση από άξονα επαρχιακής οδού: 20μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 10 Ιουνίου 1986 
Θ Νομάρχης 

ΒΑΣ. ΜΠΡΑΚΑΤΣΟΪΛΑΣ 

Αριθ. 1142 (2) 

Καθορισμός ορίων, όρων και περιορισμών δόμησης στους οικισμούς Πέτρες 

- Κλειδί - Ροδώνα - Παπαγιάννης - Φανός του Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: . 

1. Τις διατάξεις του από 24.4.1985 Π.Δ. (ΦΕΚ 181Δ) 3.5.1985 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Την 5879/16.12.85 απόφασή μας για την κατηγοριοποίηση των 
οικισμών του Ν. Φλώρινας που έχουν πληθυσμό μέχρι και 2.000 κατοίκους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΪΕ. 

6. Την 12/44/27.5.86 γνωμοδότηση του Συμβουλίου ΧΟΠ του Νο¬ 
μού. 

7. Τις 11/86-8/86-7/86-11/86-8/86 αποφάσεις των Κοινοτι¬ 
κών Συμβουλίων Πετρών - Κλειδιού — Ροδώνα — Παπαγιάννη — 
Φανού, αντίστοιχα, αποφασίζουμε: 

I. Καθορίζουμε τα όρια των οικισμών Πετρών, Κλειδιού, Ροδώνα, 
Παπαγιάννη και Φανού του Ν.Φλώρινας με στοιχεία 1, 2, 3 κ.λπ., όπως 
αυτά φαίνονται στα συνοδευτικά της παρούσας σχεδιαγράμματα σε κλίμ. 
1:5.000 που (αποτελούν αναπόσπαστα τμήματα της απόφασης αυτής και 
συντάχθηκαν βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για 


τους οικισμούς: Πετρών — Κλειδιού, Ροδώνα - Παπαγιάννη — 
Φανού, αρτιότητα γηπέδου 300 τ.μ. 

2. Για τους οικισμούς Πετρών — Κλειδιού — Ροδώνα — Παπαγιάννη 
— Φανού μέγιστος ορόφων δύο (2) και μέγιστο επιτρεπόμενο ύψος 7,50μ 
και κατασκευή στέγης πάνω από αυτό με κλίση μέγιστη 45% για τους 
δύο (2) πρώτους οικισμούς και 40% για τους υπόλοιπους τρεις (3). 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

Για τους οικισμούς της ομάδας Α. Πετρών - Κλειδιού τους ειδικούς 
όρους δόμησης που αναγράφονται στην καρτέλα που συνοδεύει την παρούσα. 

Β. Ροδώνα — Παπαγιάννη - Φανού τους ειδικούς όρους δόμησης που 
αναγράφονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Γ1.Ε. της Νομαρχίας ώστε να εξασφαλίζε¬ 
ται η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.85) και του Ν. 1577/85 (ΓΟΚ). 

Η απόφαση απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Φλώρινα, 29 Μαΐου 1986 
Ο Νομάρχης 

ΦΩΤΗΣ ΠΑΠΑΓΙΑΝΝΗΣ 

